***Проект!***

**Инструкция за изменение и допълнение на Инструкция № 3 от 17.10.2008 г. за организиране и провеждане на изпитите на кандидатите за придобиване на правоспособност за управление на моторно превозно средство** *(обн., ДВ, бр. 97 от 2008 г., изм., бр. 104 от 2008 г., изм. и доп., бр. 18 от 2010 г., бр. 80 от 2011 г., бр. 95 от 2012 г., бр. 31 от 2014 г., бр. 70 от 2015 г.)*

**§ 1.** В чл. 10, ал. 6 думите „кандидатът ще решава тест на хартиен носител или електронен тест и дали тестът ще бъде на английски или на български език“ се заменят с „тестът ще бъде на един от езиците, посочени в чл. 38, ал. 4 от Наредба № 38 от 2004 г.“.

**§ 2.** В чл. 14, ал. 1 се правят следните изменения:

1. В изречение второ думите „техническо устройство за отразяване на грешките на кандидатите от практическите изпити“ се заменят с „техническо средство по чл. 15, ал. 4 от Наредба № 38 от 2004 г.“.
2. Изречение трето се заличава.

**§ 3.** В чл. 15 се правят следните изменения и допълнения:

1. В ал. 1 думата „кабинета“, запетаята след нея и думите „и удостоверението на превозното средство“ се заличават и се създава второ изречение:

„Председателят на изпитната комисия за провеждане на практическия изпит проверява в информационната система по чл. 27, ал. 7 от Наредба № 37 от 2.08.2002 г. за условията и реда за обучение на кандидатите за придобиване на правоспособност за управление на моторно превозно средство и условията и реда за издаване на разрешение за тяхното обучение дали превозното средство е включено в списъка към разрешението на учебния център, заявил кандидата за изпит“.

2. В ал. 3 думите „друг одобрен кабинет или“ се заменят с „друга одобрена“.

**§ 4.** В чл. 16 се правят следните изменения:

1. Алинея 1 се изменя така:

„(1) Председателят на комисията за провеждане на практическия изпит проверява в информационната система по чл. 27, ал. 7 от Наредба № 37 от 2.08.2002 г. за условията и реда за обучение на кандидатите за придобиване на правоспособност за управление на моторно превозно средство и условията и реда за издаване на разрешение за тяхното обучение дали преподавателят, който е предложен за член на комисията, е вписан в разрешението на съответния учебен център, заявил кандидатите за изпит.“.

2. Алинея 2 се отменя.

3. В ал. 5 думата „изпита“ се заменя с „теоретичния изпит“.

**§ 5.** В чл. 17 се правят следните изменения и допълнения:

1. В ал. 1 думите „с тестове на хартиен или електронен носител“ се заменят с „чрез решаване на електронен тест, който съдържа текстови изпитни въпроси и въпроси със стационарни графични изображения“.

2. В ал. 2 в края на изречението се добавя „от Наредба № 38 от 2004 г.“.

**§ 6.** В чл. 18, ал. 2, т. 1 в края на изречението се поставя запетая и се добавят думите „валидни към датата на явяване на изпита“.

**§ 7.** Член 19 се изменя така:

„Чл. 19. (1) Лицето, определено за провеждане на теоретичния изпит:

1. посочва работното място на кандидата, определено от информационната система по чл. 12, ал. 10, т. 3 от Наредба № 38 от 2004 г.;

2. приканва кандидатите да стартират програмата за запознаване със системата за генериране и решаване на електронните тестове, която съдържа:

а) броят на верните отговори и точките за всеки въпрос, вписани в полето, определено за разполагане на въпроса;

б) допустимия брой точки, получени от грешни отговори;

в) информация за наличие на неотговорени въпроси;

г) времето за решаване на теста.

(2) Лицето, определено за провеждане на изпита, дава указания за реда на предаване на електронните тестове след приключване на решаването им, като:

1. указва на лицата да предават тестовете по електронен път най-късно до изтичане на определеното време за решаване на тестовете (възможността за решаване се преустановява автоматично); кандидатите могат да прегледат решените от тях тестове;

2. указва, че след предаване на тестовете по електронен път кандидатите остават в кабинета, в който се провежда изпитът.

(3) Лицето, определено за провеждане на изпита, уведомява кандидатите, че началото на изпита започва да тече, след като стартират възможността за решаване на електронните тестове.

(4) Лицето, определено за провеждане на изпита, уведомява кандидатите за наличието на индивидуални заключващи се шкафчета, където да оставят металните предмети и/или електронните си устройства, както и други материали и предмети, които нямат право да използват по време на изпита.“.

**§ 8.** В чл. 20, ал. 1, т. 6 след думите „чл. 12, ал. 4“ се добавя „от Наредба № 38 от 2004 г.“.

**§ 9.** В чл. 21 се правят следните изменения:

1. В ал. 1 думите „когато изтече времето, определено за провеждането му, или“ се заличават.

2. Алинея 2 се отменя.

3. Алинея 3 се отменя.

4. Алинея 4 се отменя.

5. Алинея 5 се отменя.

**§ 10.** В чл. 22 след думите „чл. 12, ал. 4“ се добавя „от Наредба № 38 от 2004 г.“ и думите „и поставя тестовете на хартиен носител и протоколите в специалния плик“ се заличават.

**§ 11.** Член 22а се изменя така:

„Чл. 22а (1) При невъзможност за стартиране на работата на техническото устройство за решаване на тестовете, лицето определено за провеждане на изпита премества кандидата на друго свободно работно място, оборудвано с техническо устройство за решаване на тестове.

(2) При невъзможност за преместване на друго свободно работно място, кандидатът се премества в друг изпитен протокол за деня, при наличие на свободни места. В случай, че не са налични свободни места за деня, кандидатът се записва в изпитен протокол за друг ден.“

**§ 12.** Член 22б се отменя.

**§ 13.** В чл. 22в думите „чл. 22, 22а и 22б“ се заменят с „чл. 22 и 22а“.

**§ 14.** Член 22г се отменя.

**§ 15.** В чл. 23 се правят следните изменения:

1. Алинея 1 се изменя така:

„(1) Изпитните протоколи се заверяват с печат на съответното регионално звено на Изпълнителна агенция „Автомобилна администрация“ в деня на провеждане на изпита“.

2. Алинея 2 се отменя.

3. Алинея 3 се изменя така:

„(3) След приключване на теоретичния изпит документите, свързани с изпита, се предават на ръководителя на съответното регионално звено на Изпълнителна агенция „Автомобилна администрация“ или на определен от него служител с приемно-предавателен протокол и се съхраняват в съответното регионално звено две години.“.

**§ 16.** В чл. 24 се правят следните допълнения:

1. В ал. 1 след числото „33“ се добавя „от Наредба № 38 от 2004 г.“.

2. В ал. 2 след думата „контролни“ се добавя „електронни“.

**§ 17.** В чл. 25 се правят следните изменения и допълнения:

1. В ал. 1 думата „комисията“ се заменя с „председателят на изпитната комисия“ и накрая на текста се добавя „при включено техническо средство за видеонаблюдение“.

2. Алинея 2 се изменя така:

„(2) Председателят на изпитната комисия оценява отговорите и изпълнението на задачите по ал. 1.“

**§ 18.** В чл. 26 се правят следните допълнения:

1. В ал. 1:

а) в т. 2 след думите „населено място“ се поставя запетая и се добавя „а за категории С1, С, D1 и D и извън населено място“.

б) в т. 3 след думите „населено място“ се поставя запетая и се добавя „а за категории С1, С, D1, D, С1Е, СЕ, D1Е, DЕ и извън населено място“.

2. В ал. 3 след думите „населено място“ се поставя запетая и се добавя „а за категории С1, С, D1 и D и извън населено място“.

**§ 19.** В чл. 28 се правят следните изменения и допълнения:

1. Алинея 1 се изменя така:

„(1) За провеждане на практическите изпити явилите се кандидати, включени в изпитния протокол, се разделят на групи. Броят на кандидатите в групите не трябва да е повече от двама. За всяка от групите се определя различен начален час на практическия изпит“.

2. В ал. 7 в края на първо изречение се поставя запетая и се добавя „валидни към датата на явяване на изпита“.

**§ 20.** Член 32 се изменя така:

„Чл. 32. Когато изпитът се провежда по път в населено място, а за категории С1Е, СЕ, D1Е, DЕ и извън населено място, председателят на изпитната комисия:

1. изисква от кандидатите, които се явяват на практически изпит, подписана от тях декларация по чл. 36, ал. 1, т. 1 от Наредба № 38 от 2004 г.;

2. съобщава продължителността на управлението по време на изпита;

3. информира кандидатите, че по време на управлението указанията за посоката на движение и маршрута се определят от техническо средство за определяне на маршрута по чл. 15, ал. 4 от Наредба № 38 от 2004 г.;

4. оценява поведението на изпитвания, като преценява способността на кандидата да управлява безопасно автомобила“.

**§ 21.** В чл. 33 се правят следните изменения и допълнения:

1. В ал. 1 след думите „населено място“ се поставя запетая и се добавя „а за категории С1Е, СЕ, D1Е, DЕ и извън населено място“ и запетая след тях, а думата „обучаващите“ се заменя с „кандидатите“.

2. В ал. 2:

а) в изречение първо думата „(трима)“ се заличава;

б) в изречение второ думите „присъстват трима кандидати“ се заменят с „присъства още един кандидат“.

3. В ал. 4 думите „присъстват не по-малко от двама кандидати, включени“ се заменят с „присъства още един кандидат, включен“.

**§ 22.** В чл. 34 се правят следните изменения:

1. Алинея 2 се отменя.

2. В ал. 3 думите „указва посоката за движение“ се заменят с „използва техническото средство по чл. 15, ал. 4 от Наредба № 38 от 2004 г. за указване посоката на движение.“.

3. В ал. 4 думите „предварително да укаже маршрута“ се заменят с „на изпитната комисия да уточни маршрута, определен от техническото средство по чл. 15, ал. 4 от Наредба № 38 от 2004 г.“ и изречение второ се заличава.

3. Алинея 5 се отменя.

**§ 23.** В чл. 35 се правят следните изменения и допълнения:

1. В ал. 1 след думата „председателя“ се добавя „на изпитната комисия“.

2. Алинея 2 се отменя.

3. В ал. 3 думите „ал. 2“ се заменят с „ал. 3 от Наредба № 38 от 2004 г.“.

**§ 24.** В чл. 36, ал. 1 думите „и членът на комисията наблюдават и оценяват“ се заменят с „на изпитната комисия наблюдава и оценява“.

**§ 25.** В чл. 36а се правят следните изменения:

1. Алинея 1 се изменя така:

„(1) При невъзможност за стартиране или прекъсване на работата на техническото средство по чл. 15, ал. 4 от Наредба № 38 по време на практическите изпити, поради което не могат да бъдат отразявани грешките или не може да бъде нанесена оценка на кандидата, или не може да се укажат посоката на движение и маршрута, председателят на изпитната комисия прекратява изпита до възстановяването на работата на техническото средство. Ако работата на техническото средство не бъде възстановена до 15 минути, изпитът продължава с резервно средство, осигурено от ръководителя на съответното регионално звено на Изпълнителна агенция „Автомобилна администрация“.

2. Алинея 2 се отменя.

3. Алинея 4 се отменя.

**§ 26.** В чл. 38 се правят следните изменения:

1. В ал. 1 запетаята след думата „изпит“ се заличава и думите „техническото средство за видеонаблюдение с видеозаписите от практическите изпити и техническото устройство за отразяване на грешките на кандидатите“ се заменят с „и техническите средства по чл. 15, ал. 3 и 4 от Наредба № 38 от 2004 г.“.

2. Алинея 2 се изменя така:

„(2) Изпитните протоколи се заверяват с печат на съответното регионално звено на Изпълнителна агенция „Автомобилна администрация“ в деня на провеждане на изпита“.

**§ 27.** В чл. 39, ал. 3 думите „ППС и водачи“ се заменят с „Водачи на моторни превозни средства“.

**§ 28.** Приложение № 2 към чл. 11 се изменя така:

„Приложение № 2

към чл. 11

ИЗПЪЛНИТЕЛНА АГЕНЦИЯ „АВТОМОБИЛНА АДМИНИСТРАЦИЯ“

РЕГИОНАЛНО ЗВЕНО НА ИЗПЪЛНИТЕЛНА АГЕНЦИЯ

„АВТОМОБИЛНА АДМИНИСТРАЦИЯ“ - ....................

ПРИЕМНО-ПРЕДАВАТЕЛЕН ПРОТОКОЛ

 А. Получаване на документите и техническите средства за провеждане на изпитите:

Днес,……..........., служителят……….......................................................................... предаде на ................................................................................................................................:

 (лице, определено да проведе изпита, председател на изпитна комисия)

1. ЗА ТЕОРЕТИЧЕН ИЗПИТ:

Изпитни протоколи № ........................................................

2. ЗА ПРАКТИЧЕСКИ ИЗПИТ

Изпитен протокол №………………………….

Техническо средство за видеонаблюдение на практическите изпити №…………

Техническо средство по чл. 15, ал. 4 от Наредба № 38 №…………

Предал: ................... Приел: ...................

Б. Връщане на документите, техническите средства за провеждане на изпитите и предаване на видеозаписите:

Днес,.............., лицето, определено да проведе изпита/председателят на изпитната комисия ............................................................................................................, предаде на служителя ......................................................................:

1. ЗА ТЕОРЕТИЧЕН ИЗПИТ:

Изпитни протоколи № ........................................................

2. ЗА ПРАКТИЧЕСКИ ИЗПИТ

Изпитен протокол №………………………….

Техническо средство за видеонаблюдение на практическите изпити №…………

Техническото средство по чл. 15, ал. 4 от Наредба № 38 №…………

Предал: ................... Приел: ...................“

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 29.** Инструкцията влиза в сила от деня на обнародването ѝ в „Държавен вестник“ с изключение на § 2, т. 1 относно чл. 14, ал. 1, § 5, т. 1 относно чл. 17, ал. 1, § 20 относно чл. 32, т. 3, § 22, т. 2 и 3 относно чл. 34, ал. 3 и 4, и § 23, т. 3 относно чл. 35, ал. 3, които влизат в сила от 14.04.2022 г.

**Христо Алексиев**

*Министър на транспорта,*

*информационните технологии и съобщенията*